als_Latn dik_Latn sag_Latn
Ambasada Amerikane në Prishtinë, ka thënë se ajo ka kontakte me Vetvendosjen në nivele të grupeve të punës, por ka mohuar se kjo parti ka pasur takime me zyrtarë të lartë të Shteteve të Bashkuara të Amerikës.
“ Pohimet e bëra së fundmi në një intervistë me Klan Kosova se zyrtarët e Lëvizjes Vetevendosje janë takuar me zyratrë të lartë të State Department janë të pasakta”, theksoi Ambasada e SHBA-ve në përgjigjet me shkrim për emisionin Info Magazine, të Klan Kosova.
Reagimi i Ambasadës vjen pas deklaratave të Sekretarit organizativ të Vetëvendosjes në Klan Kosova, Dardan Molliqaj, se edhe “SHBA-të e kanë kuptuar se Vetevendosje është zgjidhja më e mirë për Kosovën”.
LEXO: Molliqaj për hyrjen e VV në qeveri
Sipas Ambasadës Amerikane, ka “kontakte të rregullta të nivelit të punës me Lëvizjen Vetvendosje”
Ambasada e SHBA-ve në Prishtinë, ka ripërseritur ne të shkruar për emisionin Info Magazine të Klan Kosova, se Ambasadorja Tracy Ann Jacobson, do të takohej me Vetvendosje nëse kjo e fundit, do të tërhiqej publikish nga praktikat e dhunës.
“ Sikur që ka deklaruar Ambasadorja edhe më parë, ajo do të ishte e lumtur të takonte Vetvendosjen dhe të ketë shkëmbim të mendimeve, edhe në qoftë se ato janë të papajtueshme, nëse Vetvendosje do të tërhiqej publikish nga praktikat e intimidimit fizik”, thuhet në përgjigjen me shkrim të Ambasadës së SHBA-ve për emisionin “Info Magazine”./Gazeta Blic
als_Latn als_Latn als_Latn als_Latn als_Latn als_Latn als_Latn